Tyven indfandt sig i Spar Nords afdeling i Brønderslev onsdag den 3. september klokken 12.15, hvor han fik adgang til bankboksanlægget. Med en nøgle, som tyven havde stjålet tidligere på dagen under et indbrud i en villa på Thorsvej, blev bankboksen låst op og tømt for indhold. Blandt andet 45.000 kroner og nogle personlige papirer. Under indbruddet i villaen fik tyven også 9.000 kroner med sig i kontanter. Men hvem er manden bag bankbokstyveriet? Kan man genkende ham, hører Nordjyllands Politi gerne nærmere på på telefon 114.
Forleden blev et større kontantbeløb stjålet fra en bankboks i Brønderslev. Politiet beder nu om hjælp til at få identificeret bankbokstyven.